За репрезентацију Југославије Драгојловић је одиграо 49 утакмица и постигао укупно 245 поена. Освојио је злато на Медитеранским играма у Бејруту 1959. године. Освојио је и сребро на Европском првенству у Београду 1961. године, када је био четврти стрелац екипе са просеком од 8 поена по утакмици. Била је то прва кошаркашка медаља на највећим такмичењима за Југославију. Играо је и на Олимпијским играма 1960. у Риму, када је постигао укупно 25 поена у осам утакмица.